Aleksander With

Aleksander Denstad With (født 1987) er en norsk musiker som vant Idol i Norge 2006. 

 Bakgrunn 
Før han vant Idol gikk Aleksander With på musikklinjen ved Heimdal videregående skole i Trondheim, der også Vivian Sørmeland (3.-plass i Idol 2006), Margaret Berger (2.-plass i Idol 2004) og Rebecca Ludvigsen (4.-plass i Idol 2003) har vært elever. Før Idol-deltagelsen var With og Sørmeland vokalister i bandet Wimpylime.

 Idol 2006 
Aleksander With gikk videre fra semifinalen i Idol med sangen «Chariot» av Gavin DeGraw. I finalen 19. mai 2006 møtte han Jonas Thomassen. With vant konkurransen etter att 55 % av publikumsstemmene gikk i hans favør.

 Sangnumre i konkurransen 
Deltagerne i Idol sang cover-versjoner av andre musikeres originalmusikk. With valgte å fremføre flere sanger som den amerikanske musikeren Gavin DeGraw er kjent for.
 Audition: Gavin DeGraw – Dancing Shoes
 Semifinale: Gavin DeGraw – Chariot
 Første finalerunde: Coldplay – Trouble
 Andre finalerunde: American Woman
 Tredje finalerunde: Blair – Have Fun go Mad
 Fjerde finalerunde: Espen Lind – Unloved
 Femte finalerunde: Gavin DeGraw – I Don't Wanna Be
 Sjette finalrunde: Michael Jackson – The Way You Make Me Feel
 Sjuende finalerunde: Andreas Johnson – Glorious
 Åttende finalerunde: Michael Bublé – Spiderman Theme
 Niende finalerunde: R.E.M. – Everybody Hurts og Mary J. Blige feat U2 – One
 Tiende finalerunde: A-ha – I've Been Losing You og Seal – Kiss From a Rose
 Finale: Andreas Johnson – Glorious, Seal – Kiss From A Rose og vinnerlåten A Little Too Perfect

Vinnerlåten «A Little Too Perfect» ble utgitt som singel den 26. mai 2006, og solgte raskt over 11 000 eksemplarer, som kvalifiserer til platinaplate. Da Gavin DeGraw hadde konsert på Sentrum Scene den 10. august 2006, fikk With komme opp på scenen og synge med sitt store idol under sangen «Just friends».

 Senere musikerkarriere 
I etterkant av Idol dro han på turné i Japan, hvor han lå på listetoppen i flere uker, og hvor en av sangene han selv hadde skrevet ble kåret til «Verdens beste låt». Han vant senere en pris i Sverige som beste låtskriver til Melodifestivalen (den svenske varianten av «Melodi Grand Prix»), og har skrevet materiale for flere andre kjente artister.

I 2014 var han dommer i TV 2s talentkonkurranse Idol Junior, og i 2023 kom han på tredjeplass i Stjernekamp.

 Album 
  Coming Home 2006
  Still Awake 2010
  Aleksander With 2011
  The Butterfly Effect 2015

 Familie 
Aleksander With er sønn av Odd Anders With og sønnesønn av Odd With, begge politikere for Kristelig Folkeparti.

Referanser

 Eksterne lenker 




Kategori:Norske sangere
Kategori:Norske Idol-deltakere
Kategori:Deltakere i Stjernekamp
Kategori:Personer fra Trondheim kommune